《偈颂一百六十九首 其一三七》
宋代·释智朋

柏山小小丛林，安居九十日。五日不升堂，隔日不入室。

与么承当去，已是拗曲作直。吹糠著米，无赃考贼。

沛公斗智，项羽斗力。南无甚深般若波罗蜜。

作者简介：释智朋，四明（今浙江宁波）人，俗姓黄。居衡州华药寺，建康清凉寺。高宗绍兴七年（一一三七）住婺州天宁寺（《罗湖野录》卷四），后退居明州瑞岩。为青原下十三世，宝峰照禅师法嗣。事见《五灯会元》卷一四。